Në fotografitë që i ka postuar kryeministri i Shqipërisë Edi Rama pas takimit me liderët politikë të shqiptarëve të Maqedonisë, përshtypje të posaçme bën fotografia me kryetarin e BDI-së, Ali Ahmeti. Në fakt përshtypje bën një letër që mban Ahmeti në xhep, e që ka zgjuar kërshërinë e shumë komentuesve në "facebook".
"Çka është kjo letër që e mban Ahmeti në xhep. Mos i dorëzoi edhe Edi Ramës ndonjë listë për arrest të ish ushtarëve të UÇK-së, sikurse që ia dorëzoi Isa Mustafës?", ka pyetur një komentues, raporton "lajmpress.com". Me këtë, ai ka aluduar në informatat e publikuara nëpër mediat shqiptare të rajonit, sipas të cilave gjatë vizitës në Prishtinë Ahmeti i ka dorëzuar kryeministrit të Kosovës Isa Mustava një listë me emrat e 40 ish pjesëtarëve të UÇK-së. pak pas kësaj vizite, ndodhën edhe ngjarjet në Kumanovë, kurse babai i Muhamet Krasniqit-Komandant Malishevës publikisht ka thënë se grupi i armatosur në Kumanovë ka rënë në "kurthën e Ali Ahmetit".
Ndryshe takimet e Ramës me liderët e shqiptarëve të Maqedonisë u realizuan të shtunën në Pogradec. Kjo ishte hera e parë që një kryeministër shqiptar përveç Ahetit dhe Thaçit, të takojë edhe përfaqësuesit tjerë të shqiptarëve të Maqedonisë. Pas këtyre takimeve nuk ka pasur ndonjë njoftim më konkret për bisedat e zhvilluara.